ร้านนี้ผมมากินอยู่หลายครั้ง..เพื่อนที่เป็นคนใต้แนะนำมา เวลาจะกินอาหารใต้นึกไม่ออกก็มาร้านนี้แหละ... ไม่ไกลบ้านผมมากนัก...
ครั้งนี้ผมพาที่บ้านมากินกัน โดยส่วนตัวไม่สันทัดอาหารใต้เท่าที่ควร แต่ก็กินได้ เนื่องจากเดินทางลงใต้บ่อย...
ร้านนี้เป็นร้านนึงที่ทำออกมาใช้ได้เลย (เค้าว่านะ555++) แหม่...ผมก็บอกยากนะ อันไหนอร่อยอันไหนไม่อร่อย ผมเองก็ไม่ใช่คนใต้ซะด้วย 
เอ้าา..มาลองดูกัน

:: แกงส้มปลากระบอก :: อันนี้แบบมาตราฐานแกงใต้ เผ็ดเปรี้ยว ถึงรส กินแล้วต้อง แอ้มผักสดตามไปด้วยแก้เผ็ด ที่บ้านผมซี้ดซ้าดดกันใหญ่ (ท่านเป็นคนเหนือกัน อิอิ) 
:: ต้มกะทิกุ้งสดผักเหลียง :: อันนี้ก็อร่อยครับ ปกติจะกินใส่ผักกูด วันนี้เปลี่ยนแนวลองใบเหลียงบ้าง อร่อยไปอีกแบบ..
:: ซี่โครงหมูต้มใบชะมวง :: ชามนี้ก็โอเคครับอร่อยหมูตุ๋นจนนิ่มดี มีรสเปรี้ยวใบชะมวง ดีใช้ได้
:: ปลากระบอกทอดขมิ้น :: อร่อยดีครับทอดแห้งๆ ผ่านๆ
:: ปลากดผัดฉ่า :: อันนี้ถึงเครื่องรสจัดจ้าน ดีครับร้อนแรง ซู่ซ่าา อิอิ
:: ยำตะลุง :: มันก็คือยำทะเลน่ะแหละครับ เพียงแต่เค้าเอาวัตถุดิบไปทอดก่อน แล้วมายำ โรยด้วยเม็ดมะม่วง อารมณ์คล้ายๆยำสามกรอบ...แหม่!! ถ้ามีปลาหมึกแห้งหน่อยนะใช่เลย...555++
:: ทอดมันกุ้ง :: อืมอันนี้แปลกหน่อย ที่จริงก็ใช้ได้นะ แต่ที่นี่น่าจะใช้เนื้อปลาบดเป็นส่วนผสมไปด้วย ข้อดีคือมันหนึบ แต่ก็กลบรสชาติกุ้งไปพอควร กลิ่นกุ้งมันไม่ออก ปกติทั่วไปจะใช้เนื้อหมูบดที่มีมันสามชั้นมาผสม แล้วตบนวดให้ได้ที่ มันก็เหนียวหนึบเหมือนกันแล้วไม่ทำลายกลิ่นกุ้งด้วย...จานนี้เลยไม่โดนใจ

โดยรวมอาหารอร่อยนะครับ แต่ก็เน้นๆปทางอาหารใต้ท้องถิ่นพื้นบ้านนะครับ บรรยากาศร้านครบรสครับ เย็นดูเป็นร้านอาหารครอบครัว พอค่ำๆหน่อยก็เริ่มมีแนวสังสรรค์ มีเพลงโฟล์คขับกล่อม พอตกดึกมีหนังตะลุง... แหม่!!! ดูเข้ากันอย่างน่าเหลือเชื่อ.... ใครผ่านไปถนนเสรีไทย ลองแวะชิมกันดู แล้วจะติดจายยยยยยย....หร่อยจังฮู้^^